section_heading: Rat
paragraph_text: Kad je Cezar ubijen, u ožujku 44. pr. Kr., Oktavijan August se s vojskom nalazio kraj Apolonije, u današnjoj Albaniji. Imao je tada svega 18 godina i bio je često podcjenjivan od strane ostalih svojih konkurenata u borbi za vlast. Međutim, koristeći se statusom Cezarova nasljednika, vraća se u Italiju i formira svoju vojsku sastavljenu od Cezarovih veterana.